Komission asetus (EY) N:o 2502/1999, annettu 26 päivänä marraskuuta 1999, Skotlannin pohjoispuolella sijaitsevalla vyöhykkeellä (Shetland area) harjoitettavan tietyn kalastustoiminnan lisenssijärjestelmästä annetun asetuksen (ETY) N:o 2166/83 muuttamisesta



Virallinen lehti nro L 304 , 27/11/1999 s. 0014 - 0014



KOMISSION ASETUS (EY) N:o 2502/1999, annettu 26 päivänä marraskuuta 1999, Skotlannin pohjoispuolella sijaitsevalla vyöhykkeellä (Shetland area) harjoitettavan tietyn kalastustoiminnan lisenssijärjestelmästä annetun asetuksen (ETY) N:o 2166/83 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92(1), sellaisena kuin se on viimeksi muutettuna asetuksella (EY) N:o 1181/98(2), ja erityisesti sen 7 artiklan 2 kohdan, sekä katsoo seuraavaa: 1) Skotlannin pohjoispuolella sijaitsevalla vyöhykkeellä (Shetland area) harjoitettavan tietyn kalastustoiminnan lisenssijärjestelmästä annetussa komission asetuksessa (ETY) N:o 2166/83(3) määritellään kyseisellä vöyhykkeellä toimivien alusten liikkumista koskeva tiedoksiantamismenettely. 2) Neuvoston asetuksen (ETY) N:o 2847/93 soveltamista koskevista yksityiskohtaisista säännöistä satelliittiasemalta käsin toimivien kalastusalusten jatkuvien paikantamisjärjestelmän osalta annetussa komission asetuksessa (ETY) N:o 1489/97(4), sellaisena kuin se on viimeksi muutettuna asetuksella (EY) N:o 2445/1999(5), määritellään erityistiedot, jotka satelliittiseurantajärjestelmään kuuluvien yhteisön alusten on toimitettava. 3) Kyseisille kalastajille koituvien kustannusten vähentämiseksi on syytä vapauttaa Skotlannin pohjoispuolella sijaitsevalla vyöhykkeellä (Shetland area) toimivat alukset, joihin satelliittiseurantajärjestelmää sovelletaan ja jotka toimittavat vaaditut tiedot satelliittiseurantajärjestelmän kautta, alusten liikkumista koskevasta tiedonantomenettelystä. 4) Näin ollen on tarpeen muuttaa asetusta (EY) N:o 2166/83. 5) Tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 2166/83 4 artiklaan kohta seuraavasti: "3. Kuitenkin Skotlannin pohjoispuolella sijaitsevalla vyöhykkeellä (Shetland area) komission asetuksen (ETY) N:o 1489/97(6) 3 artiklan mukaisesti toimivat alukset, joihin satelliittiseurantajärjestelmää (VMS) sovelletaan ja jotka toimittavat vaaditut tiedot satelliittiseurantajärjestelmän kautta, vapautetaan 1 artiklassa tarkoitetusta alusten liikkeitä koskevasta tiedonantomenettelystä." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä marraskuuta 1999. Komission puolesta Franz FISCHLER Komission jäsen (1) EYVL L 389, 31.12.1992, s. 1. (2) EYVL L 164, 9.6.1998, s. 1. (3) EYVL L 206, 30.7.1983, s. 71. (4) EYVL L 202, 30.7.1997, s. 18. (5) EYVL L 298, 19.11.1999, s. 5. (6) EYVL L 202, 30.7.1997, s. 18.